पचमढ़ी में पहुंचे पांच हजार सैलानी
पिपरिया | पचमढ़ी में गुरुवार को सैलानियों की संख्या बढ़कर 5 हजार हो गई। सैलानी नए साल का जश्न मनाने यहां पहुंच रहे हैं। 25 से 31 दिसंबर के बीच होटलों में बुकिंग फुल है। पचमढ़ी थाना प्रभारी चंद्रशेखर भगत ने बताया भीड़ लगातार बढ़ रही है। आने वाले दिनों में संख्या और बढ़ने की संभावना है। सरकारी होटलें पहले से पैक हैं। नए साल के उपलक्ष्य में होटल संचालक भी आयोजन करा रहे हैं। 30 और 31 दिसंबर को सबसे ज्यादा भीड़ होगी। पर्यटन विकास निगम के क्षेत्रीय प्रबंधक प्रकाश उपाध्याय ने बताया एमपी टूरिज्म की होटलें 25 से 31 के बीच पैक हैं। नए साल का जश्न मनाने महाराष्ट्र, गुजरात के अलावा दिल्ली और प्रदेश के अलग-अलग शहरों से सैलानी पचमढ़ी पहुंच रहे हैं।
hin_Deva hin_Deva